Sådan er efterskolelivet på Rejsby Europæiske Efterskole
Forside Bliv elev Efterskolelivet
Efterskolelivet på Rejsby
Et efterskoleår er et helt unikt og uforglemmeligt år i dit liv. Du "flytter hjemmefra" og oplever at stå på egne ben – men du er aldrig alene. Du har dine nye venner tæt på, og sammen skaber I et helt unikt efterskoleliv.
Et år, der skiller sig ud
Selve efterskolelivet og hverdagen er dét, der gør, at dit skoleår på en efterskole skiller sig ud fra et almindeligt skoleår. Du "flytter hjemmefra" i et år, og skal pludselig vænne dig til en hverdag uden dine forældre og søskende. Men du er ikke alene – alle dine efterskolekammerater er i samme båd, og det er det, der binder jer sammen og gør jeres nye hverdag sammen helt unik.
I starten kræver det måske ny tilvænning at bo sammen med nye venner. Men efter få uger vil du med garanti ikke ønske det anderledes. Det er helt specielt, på den fede måde, at lære, opleve og bo sammen med sine bedste venner. Når skoleåret er omme, vil du se tilbage på et uforglemmeligt år i dit liv. Et år hvor du gav meget af dig selv – men fik det hele tifoldigt igen.
Du får også et helt unikt forhold til dine lærere, som giver sig tiden til at lære dig at kende – både fagligt og personligt. Der er altid nogle på skolen til at lytte til dig eller gi' et skulderklap, når du har brug for det.
Herunder kan du se, hvordan en typisk efterskoledag ser ud – hvornår vi starter dagen, hvornår vi spiser, hvornår vi har undervisning og hvornår vi bare hygger helt vildt.
Dagsrytme på Rejsby Europæiske Efterskole
Nyheder og herefter morgensamling med fortælletime eller sang
Formiddagspause med forfriskning
Middag, fællesbeskeder og uddeling af post
Kontortid, elevbank mv.
Linje- og valgfagsundervisning
Stille- og lektietid
Eleverne er på værelserne
Godnat - alt slukkes
Rejsby er meget mere end bare bøger
Et år på efterskolen er berigende, boblende og bevinget.
Rejsby Europæiske Efterskole er en gymnasieforberedende efterskole med højt fagligt ambitionsniveau. Men det betyder ikke, at vi sidder med næsen begravet i bøgerne dagen lang. Tværtimod.
På efterskolen er der masser af gode faciliteter til alt det, der også giver energi til hjernen: Idræt, kreative fag, musik, drama og skøre indfald i hverdagen.
Man siger, at ét år på efterskolen svarer til syv menneskeår og føles som én uge, når man er færdig. Sådan er det også her, fordi du i den grad bliver mødt med udfordringer og indtryk, som får betydning for dig langt ind i voksenlivet.
Vi forventer af dig, at…
Du behandler andre ordentligt og med respekt.
Du behandler materiellet ordentligt og med respekt.
Du ikke anvender eller besidder øl, spiritus eller euforiserende stoffer, hverken på skolen eller på vej til og fra skolen. Dette kan medføre bortvisning.
I stille-/lektietimen kan du lave lektier, slappe af eller hygge dig med værelseskammeraten.
Til hverdag har du stille- og lektietid fra 18.00 til 19.30.
Da der på en efterskole heldigvis hele tiden sker ting, der er sjovere end det at lave lektier, har vi 1½ time, hvor der falder ro over skolen. I stilletiden skal du som udgangspunktspunkt være på eget værelse – ved gruppearbejde kan I benytte klasselokalerne.
Der er mulighed for lektiehjælp under hele stilletimen. Lærerne går rundt og besøger værelserne og du har også mulighed for at sætte dig i lektiecafeen, hvor du kan få personlig hjælp til lektier.